open-index/open-wikipedia-markdown huggingface dataset:
Beatrice Capra

**Beatrice Capra** (s. 6. huhtikuuta 1992 Baltimore, Maryland) on yhdysvaltalainen tennispelaaja. Parhaimmillaan hän on ollut WTA-maailmanlistalla sijalla 201 syyskuussa 2010. Hän on voittanut yhden ITF-turnauksen kaksinpelissä.

Capra sai villin kortin ensimmäiseen Grand Slam -turnaukseensa, Yhdysvaltain avoimiin vuonna 2010. Ensimmäisellä kierroksella hän voitti Karolina Špremin luvuin 6–1, 6–3. Tämä oli hänen ensimmäinen voittonsa maailmanlistan top 100 -pelaajasta. Toisella kierroksella hän voitti 18:nneksi sijoitetun Aravane Rezaïn luvuin 7–5, 2–6, 6–3. Kolmannella kierroksella Capra hävisi Marija Šarapovalle murskaavasti 6–0, 6–0.

## Lähteet

## Aiheesta muualla

*
Bolivian presidentti

**Bolivian presidentti** on  Bolivian valtionpäämies ja hallituksen johtaja. Presidentti valitaan viiden vuoden välein, kausien määrää ei ole rajoitettu vuoden 2017 jälkeen. Ensimmäisen kierroksen voittaa, jos on saanut joko yli puolet annetuista äänistä, tai ainakin 40% äänistä ja lisäksi yli 10% enemmän kuin seuraavaksi tullut. Muuten järjestetään toinen kierros, joka on yksinkertainen enemmistövaali.

## Luettelo Bolivian presidenteistä

## Lähteet

## Aiheesta muualla
Skvaleenisyntaasi

**Skvaleenisyntaasi** eli **farnesyylidifosfaattifarnesyylitransferaasi** on entsyymi, joka katalysoi skvaleenin biosynteesiä kahdesta farnesyylipyrofosfaattimolekyylistä. Entsyymillä on tärkeä rooli sterolien, kuten kolesterolin biosynteesissä. Ihmisellä skvaleenisyntaasin tuotantoa säätelee FDFT1-geeni, joka sijaitsee kromosomissa 8p23.1-p22. Geeniä tavataan kaikissa ihmisen kudoksissa, mutta erityisen aktiivinen se on maksassa ja hypotalamuksessa.

## Reaktiomekanismi
Skvaleenisyntaasi tarvitsee toimiakseen koentsyymikseen NADPH-molekyylin ja magnesiumioneita. Kahden farnesyylipyrofosfaattimolekyylin kondensoituminen skvaleeniksi tapahtuu kahdessa vaiheessa. Ensimmäisessä vaiheessa muodostuu karbokationien kautta syklopropaanirenkaan sisältävä välituote, preskvaleenidifosfaatti. Seuraavassa vaiheessa tästä irtoaa pyrofosfaatti-ioni ja muodostuu karbokationi, jonka hiilirunko järjestäytyy uudelleen, jolloin muodostuu allyylinen karbokationi. Viimeisessä vaiheessa tämä karbokationi pelkistetään NADPH:n avulla skvaleeniksi.

## Olosuhteet ja inhibiittorit
Skvaleenisyntaasi toimii entsyymistä riippuen parhaiten, kun lämpötila on 25&ndash;60&nbsp;°C ja pH on 5,2&ndash;7,6. Entsyymin inhibiittoreista useat ovat rakenteeltaan hyvin lähellä farnesyylipyrofosfaattia tai preskvaleenidifosfaattia. Muita entsyymin toimintaa haittaavia yhdisteitä ovat muun muassa klorogeenihappo ja deoksikoolihappo.

Skvaleenisyntaasin inhibiittoreiden käyttöä mahdollisina veren kolesterolipitoisuutta vähentävinä lääkkeinä tutkitaan. Tehokkaimmaksi on osoittautunut lapakistaatti eli TAK-475

Hiirillä skvaleenisyntaasientsyymin puute aiheuttaa kohdun kehittymisen heikkenemistä, alkioiden kuolemia ja hermostoputkien toiminnan vaurioita.

## Lähteet
Velvet Flame

** Velvet Flame ** on suomalaisen Plastic Tears -yhtyeen debyyttisingle, joka julkaistiin ensi kertaa vuonna 1994.

Single on uudelleenjulkaistu digitaalisessa muodossa 2.10.2014.

## Kappaleet
# 
# 
# 

## Kokoonpano
* Miqu December – laulu
* Jamie Vivian – kitara
* Tommy Lords – bassokitara
* Eco Xtasy – rummut

## Lähteet
* Plastic Tears
Albertus Seba

**Albert Seba** (12. toukokuuta 1665 Etzel, Friedeburgin lähellä Itä-Friisiassa – 2. toukokuuta 1736 Amsterdam) oli saksalais-hollantilainen apteekkari, eläintieteilijä ja keräilijä.

Albert Seban vanhemmat olivat talonpoika Johann Wilken Seba ja Grete Albers. Hän muutti nuorukaisena oppipojaksi Amsterdamiin, ja sai apteekkarin oikeudet 1697. Vuonna 1698 Seba avioitui apteekkarikollegansa tyttären Anna Loopesin kanssa. Vuonna 1700 hän avasi apteekin Amsterdamin sataman tuntumaan. Hän pyysi kaukomaille purjehtivien laivojen miehistöä ja lääkäreitä toimittamaan itselleen eksoottisten maiden kasveja ja eläimiä, joita hän voisi käyttää rohtojen valmistuksessa. Hän ryhtyi keräämään käärmeitä, lintuja, hyönteisiä, liskoja ja kotiloita. Vuodesta 1711 alkaen hän toimitti rohtoja Venäjän hoviin Pietariin. Tässä vaiheessa hänen kokoelmansa oli jo kuuluisa, ja tsaari Pietari Suuri osti sen vuonna 1716. Seba aloitti uuden kokoelman keräämisen, ja siitä tuli entistäkin hienompi.

Seba julkaisi kokoelmansa kasveista, eläimistä ja kummajaisista luetteloita, *Locupletissimi rerum naturalium thesauri accurata descriptio – Naaukeurige beschryving van het schatryke kabinet der voornaamste seldzaamheden der natuur*, vuodesta 1734 lähtien. Kaikkiaan luetteloita julkaistiin neljä, joista kaksi postuumisti 1759 ja 1765. Luetteloiden näytteet olivat kauniisti maalattuja, mutta tekstiä oli niukasti. Lajien tunnistaminen oli usein vaikeaa, ja myöhemmät tutkijat ovat suhtautuneet luetteloihin kriittisesti, kuten Coenraad Jacob Temminck vuonna 1820, jonka mielestä Seba oli ”keräilijä vailla makua ja havaintokykyä, pikemminkin epätarkka muotoilija”.

## Lähteet
* Chansigaud, Valérie: *The History of Ornithology*. Mame, Ranska: New Holland Publishers, 2009. .
Vuoriteollisuus

**Vuoriteollisuus** on kaivosteollisuuden vanha nimitys. Se on teollisuudenhaara, joka kaivaa ja jalostaa malmeja ja muita teollisuusmineraaleja, kivihiiltä, ruskohiiltä, maaöljyä ja maakaasua. Kaivosteollisuus on osa kaivannaisteollisuutta, johon kuuluu lisäksi kivenjalostus, savenotto ja turveteollisuus.

## Vuoritekniikka

Vuoritekniikka on vuoriteollisuutta vastaava tekniikan haara. Siihen sisältyy malminetsintä, maaöljyn etsintä, kaivostekniikka, rikastustekniikka ja metallien valmistus.

## Lähteet
Seeking God in Science

**Seeking God in Science: An Atheist Defends Intelligent Design** on vuonna 2009 ilmestynyt Coloradon yliopiston filosofian professori Bradley Montonin kirja, jossa Monton pyrkii osoittamaan, että älykästä suunnittelua ei voida perustellusti sulkea tieteellisen keskustelun ulkopuolelle. Monton esittää, että älykäs suunnittelu voidaan muotoilla tieteellisen hypoteesin muotoon ja että sen puolesta voidaan esittää empiiristä todistusaineistoa. 

## Luvut

# Mitä on älykäs suunnittelu ja miksi ateisti voi uskoa siihen?
# Miksi on oikeutettua käsitellä älykästä suunnittelua tieteenä?
# Joitakin jonkin verran uskottavia älykkään suunnittelun argumentteja
# Tulisiko älykästä suunnittelua opettaa kouluissa?

## Lähteet
*

### Viitteet

## Aiheesta muualla
* Jeroen de Ridderin arvio kirjasta . (PDF) 
* Matt Young: An Atheist Defends Intelligent-Design Creationism. Panda's Thumb 2.1.2010.
Western Sahara Resource Watch

**Western Sahara Resource Watch (WSRW)** on vuonna 2004 perustettu kansainvälinen verkosto-organisaatio, joka työskentelee solidaarisuudesta Länsi-Saharan kansaa kohtaan. WSRW koostuu lähes 40 erimaalaisesta organisaatioista ja yksityishenkilöistä, jotka tutkivat ja tuovat julki luonnonvaroiltaan rikkaassa Länsi-Saharassa kauppaa käyvien ulkomaisten yhtiöiden toimintaa. 

Länsi-Sahara on Marokon miehittämä. Marokon hallitus käyttää ulkomaisten yhtiöiden ja hallitusten kanssa Länsi-Saharan luonnonvaroja hyväkseen. YK:n laintulkinnan mukaan, vuodelta 2002, luonnonvarojen käyttö Länsi-Saharassa loukkaa kansainvälistä oikeutta, mikäli se tapahtuu Sahrawi-kansan tahdon ja toiveet sivuuttaen. WSRW työskentelee tuodakseen tämän lakiasian tunnetuksi kansainvälisessä liiketoiminnassa, kehottaen ulkomaisia yhtiöitä ja hallituksia kunnioittamaan YK:n laintulkintaa pysyttelemällä poissa alueelta kunnes ratkaisu poliittiseen konfliktiin on löytynyt.

WSRW on paheksunut kansainvälisiä fosfaatti-, öljy- ja kalastusteollisuutta miehitetyssä Länsi-Saharassa. WSRW on vuodesta 2006 työskennellyt Fish Elsewhere -kampanjan puitteissa estääkseen EU:ta maksamasta Marokolle kalastaakseen miehitetyllä alueella. Useat yhtiöt ovat lopettaneet toimintansa Länsi-Saharassa WSRW:n kansainvälisten kampanjoiden myötävaikutuksesta.

## Aiheesta muualla
*WSRW
Peikonkämmen

**Peikonkämmen** eli **pariliuskavehka** (*Philodendron bipinnatifidum*) on köynnösvehkojen sukuun kuuluva kasvi, jota käytetään koristekasvina. Se on kotoisin Brasilian kaakkoisosien ja Paraguayn sademetsistä.

Peikonkämmen voi kasvaa luonnossa 4,6 metriä korkeaksi ja leveäksi pensaaksi, jolla on yksi oksaton varsi. Kasvutavaltaan se on puumainen, eikä kiipeile. Suurilla yksilöillä varsi pyrkii usein kallistumaan ja suikertamaan. Varren halkaisija voi olla 17&nbsp;cm. Varteen kasvaa voimakkaita ilmajuuria. Lehdet voivat kasvaa 50–100 cm mittaisiksi ja ne ovat pitkäruotisia ja syvään liuskaisia. Kukat ovat hyvin pieniä ja muodostavat tähkän eli puikelon, joka voi olla jopa 30&nbsp;cm pitkä ja 5&nbsp;cm paksu. Tähkää ympäröi suuri suojuslehti.

Peikonkämmentä lisätään siemenistä tai varsipistokkaista. Kasvatuslämpötilan tulisi olla yli 18&nbsp;°C.

## Lähteet

## Aiheesta muualla
* Kassu – Kasvien suomenkieliset nimet: Peikonkämmen (''Philodendron bipinnatifidum'')
* ITIS: ''Philodendron bipinnatifidum'' 
* United States Department of Agriculture (USDA): ''Philodendron bipinnatifidum''
Liimatainen

**Liimatainen** on sukunimi ja voi viitata seuraaviin henkilöihin:

*Liimatainen, presidentti Urho Kekkosen käyttämä nimimerkki
*Arvi Liimatainen (1949–2018), kanadansuomalainen tv- ja elokuvatuottaja
*Heikki Liimatainen (1894–1980), maastojuoksun olympiavoittaja
*Heikki Liimatainen, *Heikki L*, muusikko
*Iisakki Liimatainen (1818–1868), maanviljelijä ja valtiopäivämies
*Jani Liimatainen (s. 1980), muusikko
*Jonne Liimatainen, *Jonne Aaron* (s. 1983), muusikko
*Joonas Liimatainen (s. 1991), jääkiekkoilija
*Jorma Liimatainen (s. 1947), vapaapainija
*Jussi Liimatainen, markkinointitoimiston johtaja ja yrittäjä
*Kimmo Liimatainen (s. 1978), kilpa-autoilija
*Kirsti Liimatainen (1901–1964), kuvanveistäjä, kuvittaja ja postikorttitaiteilija
*Liisa Liimatainen (s. 1942), televisiotoimittaja ja tietokirjailija
*Manne Liimatainen (1943–2026), hiihtäjä
*Markku Liimatainen, kunnallispoliitikko ja kunnallisneuvos
*Markus Liimatainen, medianomi, toimittaja ja televisiotuottaja
*Matti Liimatainen (s. 1948), kestävyysjuoksija
*Minna-Marjatta Liimatainen (s. 1993), kuulantyöntäjä
*Nea Liimatainen, o.s. Mokkila (s. 1985), Tiktak-yhtyeen kosketinsoittaja
*Oona Liimatainen (s. 1997), pesäpalloilija
*Reino Liimatainen (1939–2003), hotelli- ja ravintola-alan yritysjohtaja
*Sakari Liimatainen, oik. *Aku Syrjä* (s. 1959), muusikko
*Simo Liimatainen (1935–2018), jääkiekkoilija
*Tero Liimatainen (s. 1995), jääpalloilija
*Tommi Liimatainen (s. 1977), manageri
*Ville Liimatainen (s. 1986), laulaja
Laidassuo

**Laidassuo** on Kurjenrahkan kansallispuistossa, Varsinais-Suomessa sijaitseva suoalue. Se sijaitsee pääosin Nousiaisten kunnassa, tosin suon kaakkoiskulma ulottuu Mynämäen kunnan alueelle.

Laidassuo ja sen itäpuoliset Lakjärvenrahka ja Nousiaisten Lammenrahka luokitellaan keidassoiksi, vaikka suotyypille ominaiset rakenteet eivät monin paikoin olekaan näillä soilla selvästi nähtävissä. Esimerkiksi soiden reunaluisut tai laiteet puuttuvat usein kokonaan tai ovat hyvin kapeat. Tämä johtuu pääasiassa siitä, että suot ovat syntyneet kallioisten metsäsaarekkeiden pitkänomaisiin, sokkeloisiin väleihin. Kivennäismaasaarekkeista suurin osa on jäätikkösyntyisiä moreenikumpuja. Osa metsäsaarekkeista on myös säilynyt luonnontilassa. Laidassuon suotyyppikirjo on runsas. Suon eteläosassa on lisäksi yksi allikkoinen tasanne. Tasanteen ympärillä olevat kuivemmat kermit ja kosteammat kuljut ovat myös suuntautuneet melko selvästi.

Linnuston pesimärauhan takaamiseksi Laidassuon alueella liikkuminen on kiellettyä huhtikuun puolivälistä heinäkuun puoliväliin.

## Lähteet
Lentopallo kesäolympialaisissa 1988

**[[Kesäolympialaiset 1988|Vuoden 1988 kesäolympialaisten]] [[lentopallo]]** järjestettiin 17. syyskuuta &ndash; 2. lokakuuta 1988 Soulissa, Etelä-Koreassa. Tämä oli seitsemäs kerta kun laji oli mukana olympialaisten ohjelmassa. Mukana oli 239 osanottajaa 15 eri maasta. Tapahtumia oli kaksi.

## Mitalistit
### Miehet

### Naiset

## Ottelut
### Miehet
#### Alkulohkot
##### Lohko A

##### Lohko B

#### Pudotuspelit
##### Sijat 1&ndash;4

##### Sijat 5&ndash;8

##### Sijat 9&ndash;12

#### Lopputulokset

### Naiset
#### Alkolohkot
##### Lohko A

##### Lohko B

#### Pudotuspelit
##### Sijat 1&ndash;4

##### Sijat 5&ndash;8

#### Lopputulokset

## Mitalitaulukko

## Lähteet
*Volleyball at the 1988 Seoul Summer Games
Punannokikana

**Punannokikana** (*Fulica gigantea*) on eteläamerikkalainen rantakana. Se elää mantereen keskiosassa Etelä-Perusta Länsi-Boliviaan, Pohjois-Chileen ja Koillis-Argentiinaan. Joseph Fortuné Théodore Eydoux & Louis François Auguste Souleyet kuvailivat lajin holotyypin Perusta vuonna 1841.

## Lisääntyminen
Punannokikana on yksiavioinen ja pariutuu eliniäksi. Ne pesivät tavallisesti kesä-heinäkuussa, jolloin eteläisellä pallonpuoliskolla on talvi. Pariskunta saattaa hyvänä vuotena kasvattaa kaksikin poikuetta valtavassa pesässään, joista suurimmat ovat kolme metriä halkaisijaltaan. Vesikasveista rakennettu pesä on noin metrin syvyisessä vedessä kelluva lautta, jossa on korkea reuna ja keskellä syvä kuppi. Pesä sijaitsee pariskunnan ympäri vuoden asuttamalla pienellä reviirillä, jossa ne suorittavat pesänsä jatkuvaa kunnostusta ja parantelua. Naaras munii kolmesta seitsemään munaa ja hautoo niitä noin 30 vuorokautta. Poikaset viipyvät pesässä jopa neljä kuukautta ennen kuin oppivat lentämään.

## Ravinto
Muiden nokikanojen tapaan punannokikana on kasvinsyöjä. Sukulaisistaan poiketen se ei mielellään sukella ravintonsa perään vaan kelluu vain vedessä kiskoen kasvit ylös nokallaan viskoen ne sivulle nokkaansa heilauttamalla.

## Elinympäristö
Punannokikana elää erittäin korkealla (3600–5000&nbsp;m) Andien vuoristojärvissä ja -lammissa. Se on sopeutunut kylmään ja karuun ruohomaahan eli punaan, jonka järvet ovat hyvin suolaisia. Niiden on selviydyttävä ohuessa ilmanalassa, koska aikuiset linnut ovat liian painavia lentääkseen ja muuttaakseen.

## Lähteet
FC Zimbru Chișinău

**FC Zimbru Chișinău** on jalkapalloseura Chișinăusta, Moldovasta. Se pelaa maan pääsarjassa, Kansallisessa divisioonassa.

Zimbru Chișinău perustettiin Moldavian neuvostotasavallassa vuonna 1947, jolloin sen nimeksi tuli *Dynamo Kišinjov*. Moldovan itsenäistyttyä Zimbru hallitsi maan pääsarjaa. Se voitti vuosina 1992–2000 kahdeksan Moldovan mestaruutta. Pitkän sarjan katkaisi ainoastaan Constructorul Chișinău kaudella 1996–1997. Kaudella 2000–2001 Zimbru Chișinău menetti asemansa FC Sheriff Tiraspolille, joka on voittanut kaikki mestaruudet siitä lähtien.

Zimbru Chișinău on voittanut myös Moldovan cupin viidesti vuosina 1997, 1998, 2003, 2004 ja 2007.

Seuran kotistadion on Stadionul Zimbru.

## Lähteet
Joseph Fortuné Théodore Eydoux

**Joseph Fortuné Théodore Eydoux** (1802 Toulon - 1841 Saint-Pierre, Martinique) oli ranskalainen lääkäri ja luonnontieteilijä.

Eydoux ja Louis François Auguste Souleyet toimivat laivalääkäreinä ja luonnontieteilijöinä kapteeni Cyrille Pierre Théodore Laplacen johtamalla *La Favorite*lla, joka suoritti maailmanympäripurjehduksen 1830–1832. Vuosina 1836–1837 hän teki uuden matkan *La Bonite*lla, jota komensi kapteeni Auguste-Nicolas Vaillant.

Eydoux julkaisi retkien tuloksista kirjoituksia, joiden toimittamista hänen kuolemansa jälkeen jatkoivat Paul Gervais ja Souleyet.

Eydoux ja Souleyet nimesivät linnuista muun muassa punannokikanan.
## Lähteet

## Aiheesta muualla
*Voyage of Vaillant 1836-1837
Pro Evolution Soccer 2011

**Pro Evolution Soccer 2011** on Konamin julkaisema *[[Pro Evolution Soccer]]* -sarjan videopeli. Peli julkaistiin usealle alustalle lokakuussa 2010.

Ensimmäinen traileri pelistä julkaistiin 4. toukokuuta 2010 vaikka E3-traileri julkaistiin vasta kesäkuussa 2010, osoittaa se joitakin uusia ominaisuuksia peliin. Lionel Messi teki paluun pelin kansitähtenä. Jim Beglin korvasi Mark Lawrensonin toisena kommentaattorina. Peli sisältää myös lukuisia uusia ominaisuuksia; pelaaja voi esimerkiksi luoda oman stadionin. Peli julkistettiin 9. helmikuuta 2010 ja sen demo ilmestyi lokakuussa 2009.

## Demossa pelattavat joukkueet
*  FC Barcelona
*  FC Bayern München
*  Club Deportivo Guadalajara
*  Sport Club Internacional.

Demossa pelataan kymmenen minuutin otteluita

## Cupit ja liigat
* **[[Copa Libertadores]]**
* UEFA Champions League
* UEFA Europa League
* **[[UEFA Super Cup]]**
Uudet cupit ovat **lihavoitu.**

Seuraavat liigat ovat täysin lisensoituja.
*  Ligue 1
*  Eredivisie

Seuraavista liigoista osa joukkueista on lisensoitu.
*  Englannin Valioliiga — 2 joukkuetta on lisensoitu: Manchester United ja **[[Tottenham Hotspur FC|Tottenham Hotspur]]**.
*  Primera División — 14 joukkuetta on lisensoitu: **[[UD Almeria|Almeria]]**, Athletic Club, FC Barcelona, Deportivo de La Coruña, Espanyol, **[[Getafe CF|Getafe]]**, **[[Sporting de Gijón]]**, Atlético Madrid, Real Madrid, Mallorca, Racing Santander, Valencia, Villareal ja **[[Real Zaragoza]]**.
*  Serie A 19 joukkuetta on lisensoitu, mutta liigan nimi ja logo eivät ole lisensoituja.

Uudet joukkueet ovat **lihavoitu.**

### Ei-lisensoidut joukkueet

 Englannin Valioliiga 
* North London (Arsenal)
* West Midlands Village (Aston Villa)
* West Midlands City (Birmingham City)
* Lancashire (Blackburn Rovers)
* Booklate (Blackpool)
* Middlebrook (Bolton Wanderers)
* London FC (Chelsea)
* Merseyside Blue (Everton)
* West London White (Fulham)
* Merseyside Red (Liverpool)
* Man Blue (Manchester City)
* Tyneside (Newcastle United)
* The Potteries (Stoke City)
* Wearside (Sunderland)
* West Midlands Stripes (West Bromwich Albion)
* East London (West Ham United)
* Lancashire Athletic (Wigan Athletic)
* Wolves (Wolverhampton Wanderers)
 Primera División
* Hecioguel (Hércules)
* Zelvantez (Levante)
* Mlg Blanco/Azul (Málaga)
* Pamp Rojo (Osasuna)
* Sev Blanco (Sevilla)
* Ssfb. Azul/Blanco (Real Sociedad)
 Serie A 
* Xavernaguel (Palermo)

## Lähteet
Jaka Klobučar

**Jaka Klobučar** (s. 19. elokuuta 1987 Novo Mesto) on slovenialainen koripalloilija, joka edustaa nykyisin Partizania.

## Ura
Klobučar aloitti koripallon KK Krkan juniorijoukkueissa, joista hän nousi edustusjoukkueeseen kaudella 2004–2005. Kauden jälkeen Klobučar siirtyi KD Slovaniin, jota hän edusti kaksi kautta. Viimeisellä kaudella hän teki kotimaansa sarjassa 12,5 pistettä ottelua kohden. Vuonna 2008 Klobučar siirtyi KK Union Olimpijaan kahdeksi kaudeksi ja pääsi pelaamaan myös Euroliigaa. Kesällä 2010 hän siirtyi KK Partizaniin kolmivuotisella sopimuksella.

## Lähteet

## Aiheesta muualla
Leo Saviojan murha

**Leo Saviojan murha** on elokuussa 1962 Haapamäellä tapahtunut selvittämätön henkirikos, jossa surmattiin Keuruulla asunut kansansoittaja Leo Savioja. Tapaus on edelleen selvittämättä.

Savilekun nimellä tunnettu Leo Savioja opiskeli nuoruudessaan Helsingin Konservatoriossa, minkä jälkeen alkoholi ja boheemi elämäntapa saivat yliotteen hänen elämässään. Saviojalla oli pieni maatila Keuruun Suojärvellä, mutta hän vietti pääasiassa aikansa muualla ja hankki elantonsa soittamalla viuluaan junissa sekä Keuruun ja Haapamäen asemilla, kahviloissa ja kapakoissa.

Savioja nähtiin viimeksi elossa torstaina 9. elokuuta 1962 Haapamäen asemalla, jossa eräs asemamies näki hänen kulkevan viuluineen ratapihan läpi noin kello 3.30 aamuyöllä. Saviojan ruumis löytyi lauantaiaamuna 11. elokuuta Haapamäen terveystalon viereisestä metsiköstä, Keuruulle johtavan maantien varressa. Häneen kaulaansa oli isketty puukko, ja hänellä oli katkenneita kylkiluita ja ruhjeita. Saviojan tavarat olivat hajallaan ruumiin läheisyydessä. Savioja oli kuitenkin ollut jo kuollut tai kuolemaisillaan puukoniskun tapahtuessa, joten se ei ollut hänen kuolemaansa aiheuttanut. Hänen epäiltiinkin joutuneen joko yliajon uhriksi tai sitten kuolleen ryyppyporukassa syntyneen riidan seurauksena pahoinpitelyyn. Saviojan veren alkoholipitoisuus oli löydettäessä yli 2 promillea.

Yliajoepäilyihin liittyen tehtiin yksi väärä ilmiantokin eräästä taksinkuljettajasta. Vielä vuonna 2000 poliisi kuuli erästä lähiseudulla asunutta miestä jälleen yliajoepäilyihin liittyen, mutta asiaan ei tällöinkään tullut selvyyttä.

## Kirjallisuutta
* Luukola Varpu: *Kansansoittaja Leo Saviojan elämänhistoria ja musiikillinen kehitys. Leo Savioja isänsä puoleisen suvun musiikillisen toiminnan jatkajana ja päättäjänä*, pro gradu-tutkielma. Tampereen yliopisto, Musiikkitieteen laitos 1991
* Luukola Varpu (toim.): *Leo Savioja - soittajan elämänkaari : Keuruulaisen kansansoittaja Leo Saviojan elämästä ja muusikkoudesta kertova julkaisu. Sisältää myös nuotteja*. Suomen Kansanmusiikkiliitto 1999

## Lähteet
Ante Tomić (koripalloilija)

**Ante Tomić** (s. 17. helmikuuta 1987 Dubrovnik) on kroatialainen koripalloilija, joka edustaa nykyisin FC Barcelonaa.

## Ura
Tomić aloitti koripallon KK Dubrovnikin ja KK Zagrebin juniorijoukkueissa. Hän pelasi alun perin takamiehenä, mutta siirtyi kasvuspurtin myötä korin alle. Kaudeksi 2004–2005 Tomić nousi KK Zagrebin edustusjoukkueeseen. Hän osallistui NBA:n  varaustilaisuuteen, jossa Utah Jazz varasi hänet 44. pelaajana. Tomic ei kuitenkaan siirtynyt NBA:han, vaan jatkoi pelaamista Zagrebissa. Tammikuussa 2010 Tomić siirtyi Real Madridiin kolmevuotisella sopimuksella. Hän edusti seuraa ainoastaan kaksi kautta ja siirtyi kesällä 2012 FC Barcelonaan.

## Lähteet

## Aiheesta muualla
*Euroliigan pelaajaprofiili
Jamie Pace

**Jamie McDonald Pace** (s. 1. tammikuuta 1977 Lontoo, Yhdistynyt kuningaskunta) on maltalainen jalkapalloilija, pelipaikaltaan keskikenttäpelaaja. Hän edustaa Valletta FC:tä, jota ennen hän on pelannut muun muassa Marsaxlokk FC:ssä ja Sliema Wanderersissa. Pace on ollut voittamassa maansa liigaa kerran, Marsaxlokkin riveissä kaudella 2006&ndash;2007. 

Pace syntyi Lontoossa ja sai valita kansallisuudekseen joko Yhdistyneen kuningaskunnan, Maltan tai isänsä synnyinmaa Jamaikan. Kun Pace kutsuttiin Maltan maajoukkueeseen vuonna 2005, hän julisti olevansa maltalainen.
Louis François Auguste Souleyet

**Louis François Auguste Souleyet** (1811 – 1852 Martinique) oli ranskalainen eläintieteilijä ja lääkäri.

Souleyet toimi laivalääkärinä ja luonnontieteilijänä, yhdessä Joseph Fortuné Théodore Eydouxin kanssa, *La Bonite*n maailmanympäripurjehduksella 1836–1837. Hän tutki Tyynenmeren nilviäisiä. Eydouxin kuoltua 1841 Souleyet kirjoitti valmiiksi retken eläintieteellisen raportin vuonna 1852.

Souleyet nimesi lukuisia uusi nilviäislajeja, sekä linnuista muun muassa punannokikanan. Des Murs nimesi viirupääkipuajan (*Lepidocolaptes souleyetii*) hänen kunniakseen.

## Lähteet
K. V. Syrjänen

**Kaarle Viktor Syrjänen** (23. huhtikuuta 1896 Pihlajavesi – 21. joulukuuta 1955 Tampere) oli tamperelainen kunnallispoliitikko. K. V. Syrjänen oli Tampereen kaupunginvaltuuston jäsen 1938–1955 ja valtuuston puheenjohtaja 1941–1942 ja 1946–1953.

Syrjänen aloitti työelämän maataloustöissä ja rautatieläisenä, mutta siirtyi pian pois Pihlajavedeltä ja ryhtyi toimittajaksi. Hän oli kuusi kuukautta toimitusharjoittelijana Suomen Sosialidemokraatissa Helsingissä. Hän oli Työn Voiman vakituisena avustajana noin kolme vuotta kirjoittaen enimmäkseen pakinoita ja muita artikkeleita. Sen jälkeen Syrjänen toimi Hämeen Kansan Forssan-toimiston hoitajana vuosina 1924–1930. Tehtäviin kuului uutisten hankinta mutta myös pakinoiden ja artikkelien kirjoittaminen. Tampereelle Syrjänen siirtyi vuonna 1930 Kutomateollisuustyöväen Liiton sihteeriksi. Sitä tehtävää hän hoiti vuoteen 1938, jolloin hän siirtyi vastaperustetun Kansaneläkelaitoksen Tampereen piirin piiritarkastajaksi. Tässä tehtävässä Syrjänen toimi kuolemaansa saakka.

Syrjänen oli jo vuonna 1936 sosiaalilautakunnan puheenjohtaja ja 1940–1945 lastensuojelulautakunnan jäsen. Hän toimi Tampereen aseveliyhdistyksen varapuheenjohtajana yhdistyksen lakkauttamiseen saakka 1944. Hän toimi keskeisesti useissa avustusjärjestöissä, Tampereen Vapaan Huollon keskuksen puheenjohtajana 1942–1952 ja Kansanavun paikallistoimikunnassa varapuheenjohtajana. Hän oli myös Tampereen Norrköping-toimikunnan jäsen. Viimeksi mainittu toimikunta jakoi ystävyyskaupunki Norrköpingin vastaavan toimikunnan keräämiä lahjoituksia. Hän toimi Tampere-säätiön hallituksessa 1944–1955.

Suomen sosialidemokraattisen puolueen jäsen Syrjänestä tuli kotikunnassaan 1913. Hän kuului Tampereen sos.dem. kunnallistoimikuntaan ja edustajistoon sekä oli puolueneuvoston jäsen 1949–1955. Hyvänä puheitten pitäjänä ja puheenjohtajana hän oli SDP:n puoluekokousedustaja ja puoluekokouksen puheenjohtaja puoluekokouksissa 1946 ja 1949.Hän oli Kansan Lehteä kustantaneen Työväen Sanomalehti Oy:n johtokunnan jäsen 1933-38 ja uudelleen 1944 alkaen. Hän on kirjoittanut Forssan työväenyhdistyksen 40-vuotishistoriikin ja Suomen Kutomateollisuustyöväen Liiton 25-vuotishistoriikin.

## Katso myös
*Syrjäsen mausoleumi

## Lähteet
Tõnn

**Tõnn** on virolaisessa kansanuskossa (varsinkin Länsi-Virossa) palvottu hedelmällisyyden jumala tai haltija. Tõnn sai nimensä kristinuskon tultua pyhältä Antoniokselta, jota pidettiin eläinten ja erityisesti sikojen suojeluspyhimyksenä.

Tõnnille luovutettiin uhriastiaan ( 'Tõnnin vakka') osa uutisviljasta, lampaanvillasta ja metsästyssaaliista. Tõnnia saattoi edustaa vahakynttilä tai puunukke. Tõnn on läheisesti sidoksissa kodinhaltijoihin, jotka edustivat kuolleita esivanhempia. Tõnnin palvonta jatkui Virossa 1800-luvun puoleenväliin saakka.

Virolais-suomalainen lääkäri Max Buch julkaisi vuonna 1897 tutkimuksen *Ueber den Tõnnis-cultus und andere Opfergebräuche der Esthen*.

## Kirjallisuutta
* Buch, Max: *Ueber den Tõnnis-cultus und andere Opfergebräuche der Esthen.* Helsingfors 1897.
* *Eesti Entsüklopeedia* 9 (1996), s. 656 (s.v. *Tõnn*).
Pyöräily kesäolympialaisissa 1900

**[[Kesäolympialaiset 1900|Vuoden 1900 kesäolympialaisten]] [[pyöräily]]** järjestettiin 9. &ndash; 16. syyskuuta 1900 Vélodrome de Vincennessä, Ranskassa. Tämä oli toinen kerta kun laji oli mukana olympialaisten ohjelmassa. Mukana oli 72 osanottajaa kuudesta eri maasta. Tapahtumia oli kaksi. Matkoina olivat 2 kilometrin sprintti ja 25 kilometrin ajo. Pariisissa järjestettiin myös monia muita pyöräkilpailuja, mutta ne eivät olleet Kansainvälinen Olympiakomitean järjestämiä.

## Mitalistit

## Tulokset
### Sprintti
#### Finaali

### 25 km ajo

## Mitalitaulukko

## Lähteet
*Cycling at the 1900 Paris Summer Games
Kii-vuoriston pyhät paikat ja pyhiinvaellusreitit

**Kii-vuoriston pyhät paikat ja pyhiinvaellusreitit** on Unescon maailmanperintöluettelon kohde Japanissa. Se sijaitsee Kiin niemimaalla ja on muodostunut kolmesta pyhästä alueesta ja pyhiinvaellusreiteistä, jotka yhdistävät pyhät paikat toisiinsa ja Naran ja Kioton muinaisiin pääkaupunkeihin. Kokonaisuudessaan maailmanperintökohde on laajuudeltaan 495,3 hehtaaria, joista reitit kattavat 293,2 hehtaarin alueen. Pyhiinvaellusreitit eivät ole jatkuvia, sillä kohteesta haluttiin jättää pois alueet, joissa on selvästi moderneja vaikutteita. Kohde liitettiin maailmanperintöluetteloon vuonna 2004.

Kiin niemimaan vuoristot kohoavat 1&nbsp;000–2&nbsp;000 metrin korkeuteen, ja vuoret ovat jyrkkiä ja jylhiä. Vuoristo on kostea, ja se on metsäinen. Vuorten välissä on runsaasti jokia, virtoja ja vesiputouksia. Alueen luonnonkauneutta on todennäköisesti arvostettu jo esihistoriallisella kaudella. Kii-vuoriston kolmesta pyhästä paikasta tuli merkittäviä palvontapaikkoja 1000- tai 1100-luvulla. Tämän jälkeen alueesta tuli suosittu rituaalipaikka ja myöhemmin retkeilyalue. 2000-luvun alussa alueella vieraili vuosittain noin 15 miljoonaa ihmistä.

ICOMOSin mukaan Kii-vuoriston pyhät paikat ja pyhiinvaellusreitit täyttävät neljä maailmanperintökohteen kriteeriä:
*II: Kiivuoriston kulttuuriympäristö edustaa šintolaisuuden ja buddhalaisuuden fuusiota, joka edustaa Itä-Aasian kulttuurivaihtoa ja kulttuurien kehitystä.
*III: Kiivuoriston šintolaiset pyhäköt ja buddhalaiset temppelit sekä niihin liittyvät rituaalit edustavat Japanin uskonnollisen kulttuurin kehittymistä yli tuhannen vuoden ajalta.
*IV: Kiivuorille on kehittynyt ainutlaatuinen arkkitehtuuri, joka on vaikuttanut merkittävästi muun Japanin pyhäkkö- ja temppeliarkkitehtuuriin.
*VI: Poikkeuksellisen hyvin dokumentoitu pyhien vuorien perinteet 1200 vuoden ajalta heijastuvat Kiivuoriston pyhistä paikoista ja metsämaisemista.

## Lähteet
*

### Viitteet

## Aiheesta muualla
Krisztián Budai

**Krisztián Budai** (s. 22. heinäkuuta 1979 Budapest, Unkari) on unkarilainen jääkiekkomaalivahti. Budai edustaa tällä hetkellä kasvattajaseuraansa Ferencvárosi TC:tä, ja hän on edustanut yhteensä neljää eri seuraa.

Budai on torjunut useita otteluita Unkarin maajoukkueessa, ja sai kolmoismaalivahdin paikan vuoden 2009 MM-kisoihin. Saksaa vastaan käydyssä putoamissarjan ottelussa Budai oli kuitenkin vaihtopenkillä ensisijaisena varamaalivahtina, sillä ykkösmaalivahti Levente Szuper oli kieltäytynyt pelaamasta ottelussa. Hänen tilallaan Zoltán Hetényi torjui ottelussa 41 laukausta. Saksa voitti kyseisen ottelun 1–2. Krisztián Budai ei ollut maajoukkueen riveissä edellisen vuoden 1. divisioonan MM-kisoissa.

## Aiheesta muualla
*
Tõnu Õnnepalu

**Tõnu Õnnepalu** (s. 13. syyskuuta 1962 Tallinna) on virolainen kirjailija, runoilija ja kääntäjä, joka on julkaissut teoksia myös salanimillä **Emil Tode** ja **Anton Nigov**.

## Elämänvaiheet
Õnnepalu opiskeli Tarton yliopistossa kasvitiedettä ja ekologiaa vuosina 1980–1985 ja työskenteli Hiidenmaalla Laukan koulussa biologian ja kemian opettajana vuodet 1985–1987. Hän julkaisi ensimmäisen runokokoelmansa vuonna 1985 ja on sittemmin työskennellyt vapaana kirjailijana, kääntäjänä ja toimittajana (vuosina 1989–1990 *Vikerkaar*-lehdessä). Hän on kääntänyt viroksi muiden muassa Charles Baudelairen, Albert Camus'n, Allen Ginsbergin, François Mauriacin ja Marcel Proustin teoksia.

Õnnepalu saavutti maailmanlaajuista kuuluisuutta vuonna 1993 esikoisromaanillaan *Enkelten siemen* (vir. *Piiririik*). Romaani käännettiin 14 kielelle. 

Erkki-Sven Tüürin kuoroteos *Inquiétude du Fini* perustuu Õnnepalun tekstiin.

## Teoksia
### Runokokoelmat
* *Jõeäärne maja* (1985)
* *Ithaka* (1988). 
* *Sel maal* (1990). 
* *Mõõt* (1996). 
* *Enne heinaaega ja hiljem* (2005)
* *Kevad ja suvi ja* (2009)
* *Kuidas on elada* (2012)

### Romaanit
* Emil Tode: *Piiririik* (1993). 
* Emil Tode: *Hind* (1995). 
* Emil Tode: *Printsess* (1997)
* Emil Tode: *Raadio* (2002). 
* Tõnu Õnnepalu: *Paradiis* (2009)
* Tõnu Õnnepalu: *Mandala* (2012)
* Tõnu Õnnepalu: Lõpetuse ingel (2015). 
*Tõnu Õnnepalu: *Valede kataloog. Inglise aed* (2017). 
*Tõnu Õnnepalu: *Pariis* (2019). 
*Tõnu Õnnepalu: *Aaker* (2019). 
*Tõnu Õnnepalu: *Lõpmatus* (2019). 

### Omaelämäkerrat
* Anton Nigov: *Harjutused* (2002)
* Tõnu Õnnepalu: *Flandria päevik* (2008)

### Esseekokoelmat
* Tõnu Õnnepalu: *Ainus armastus* (2011)

### Suomennetut teokset
* 
* 
* 
* 
**Paratiisi*. (Paradiis, 2009). Suomentanut Jouko Väisänen. Joensuu: Kirjokansi, 2017. 
**Mitta*. (Mõõt, 1996). Suomentanut Katja Meriluoto. Turku: Kustannusliike Parkko. 2019. 
* *Lopetuksen enkeli.* (Lõpetuse ingel, Loomingu Raamatukogu 2015/8-9). Suomentanut Jouko Väisänen. Joensuu: Kirjokansi 2020. 
* *Vilsandin kesä.* (Õpilase märkmeid Vilsandisaare suvest*,* Looming  2018/2). Suomentanut Jouko Väisänen. Joensuu: Kirjokansi 2020. 
* *Valheiden Katalogi - Englantilainen puutarha*. (Valede kataloog - Inglise aed, 2017). Suomentanut Jouko Väisänen. Joensuu: Kirjokansi 2022. 
* *Pariisi* (Pariis 2019). Suomentanut Jouko Väisänen. Joensuu: Kirjokansi 2022. 
* *Loputtomuus* (Lõpmatus 2019). Suomentanut Jouko Väisänen. Joensuu: Kirjokansi 2023. 
* Viimeinen sana (Viimane sõna 2021). Suomentanut Jouko Väisänen. Joensuu: Kirjokansi 2025.
Myllykirje

**Myllykirje** on nimitys, jota käytetään arvovaltaiselta taholta tulevista jyrkkäsävyisistä kirjeistä, varsinkin moite- tai ojennuskirjeistä.  Erityisesti nimeä on käytetty Urho Kekkosen presidenttikaudellaan tunnetuille henkilöille lähettämistä kirjeistä, jotka hän jälkeenpäin julkaisi.

Nimitys sai alkunsa Otavan vuonna 1976 julkaisemasta kaksiosaisesta, kohuakin herättäneestä teoksesta *[[Kirjeitä myllystäni]]*, joka sisälsi kokoelman presidentti Kekkosen useiden henkilöiden kanssa käymää kirjeenvaihtoa. Teoksen toimittivat Maarit Tyrkkö ja Keijo Korhonen.  Kekkonen itse luonnehtii kirjemyllynsä olevan ”pauhaava, ryskivä,
jyskivä ja jauhava mylly, josta myllystä kirjeet sinkoavat tarkoin määriteltävissä oleville
vastaanottajille” .
Teoksessa julkaistut kirjeet eivät kuitenkaan kaikki olleet jyrkkäsävyisiä "myllykirjeitä", vaan mukana oli myös kiitoskirjeitä. Teoksen nimi oli mukaelma ranskalaisen kirjailija Alphonse Daudet’n vuonna 1866 julkaiseman novellikokoelman nimestä *[[Kirjeitä myllyltäni]]* ().

## Lähteet

## Aiheesta muualla
*
Piet Velthuizen

**Piet Hubertus Velthuizen** (s. 3. marraskuuta 1986 Nijmegen, Alankomaat) on alankomaalainen jalkapalloilija, pelipaikaltaan maalivahti. Tällä hetkellä hän pelaa Espanjan korkeimmalla sarjatasolla Primera Divisiónassa Hércules CF:n joukkueessa.

## Ura

### Seurajoukkueet
Velthuizen aloitti ammattilaisuransa vuonna 2006 Vitessen joukkueessa. Ensimmäisellä kaudellaan hän pelasi kahdeksan ottelua, ja seuraavat kolme kautta hän oli joukkueen ykkösmaalivahti. Vitessen kannattajat valitsivat hänet kausina 2007–2008 ja 2009–2010 vuoden pelaajaksi.

Elokuussa 2010 Velthuizen teki sopimuksen Hércules CF:n kanssa. Sopimus kattaa seuraavat neljä kautta.

### Maajoukkue

Velthuizen oli olympiajoukkueen mukana Pekingin olympialaisissa 2008. Maajoukkueeseen hänet kutsuttiin ensimmäisen kerran ystävyysotteluun 21. maaliskuuta 2008 Itävaltaa vastaan, mutta ensiesiintymisensä kentällä hän teki vasta 5. syyskuuta 2009.

## Lähteet
Com Dev

**Com Dev International** on Kanadan suurimpia avaruusteknologiayhtiöitä.

Syyskuussa 2010 Com Dev erotti pääjohtajansa John Keatingin yhtiön talousvaikeuksien takia. Yhtiö on tehnyt tappiota viidessä satelliittiprojektissa. Osa työvoimasta lomautettiin, mutta koska avaruusteknologia on käsityövaltaista, vain 5% työvoimasta.  

Yhtiö omistaa tehtaan myös Yhdysvalloissa, Com Dev USA, joka perustettiin vuonna 2009 pääsemään kiinni Yhdysvaltain asevoimien tarjouskilpoihin. 

## exactEarth-tytär
exactEarth on Com Devin omistama AIS-järjestelmiin liittyvä yhtiö. Com Dev on rakennutamssa englantilaisessa SSTL-yhtiössä AIS-teknologiakoesatelliitin ja laukaiseen Intian Resourcesat 2:n mukana AIS-laitteen. Com Dev on yksi edellekävijöistä laivojen paikanseuranta (AIS) järjestelmissä. exactEarth on yhteydessä yhdysvaltalaiseen SpaceQuest-yhtiöön, jonka heinäkuussa 2009 laukaistut Aprizesat-1 ja  Aprizesat-2 satelliitit voivat tehdä AIS-mittauksia. Niillä voi seurata 25000 laivaa päivässä.

Lokakuun alussa espanjalainen Hisdesat osti 27% exactEarth-yhtiöstä noin 15 miljoonalla dollarilla. Hisdesatista omistaa 43% Hispasat, 30 % Espanjan valtio, 15 % EADS Casa Espacio, 7%  Indra ja 5 % Sener.  

## Lähteet

## Aiheesta muualla
* Yhtiön sivusto
José Acasuso

**José Acasuso** (s. 20. lokakuuta 1982 Posadas) on aktiiviuransa lopettanut argentiinalainen tennispelaaja. Parhaimmillaan hän oli ollut ATP-listan sijalla 20 elokuussa 2006. Hän voitti kolme ATP-turnausta kaksinpelissä ja viisi turnausta nelinpelissä.

Vuonna 2002 Acasuso voitti ensimmäisen ATP-turnauksensa. Turnausvoitto tuli Sopotissa, jonka finaalissa hän voitti Franco Squillarin luvuin 2–6, 6–1, 6–3. Toinen turnausvoitto tuli Bukarestin turnauksesta 2004, jolloin hän voitti finaalissa Igor Andrejevin luvuin 6–3, 6–0. Viimeisen eli kolmannen turnausvoittonsa Acasuso saavutti vuonna 2006, jolloin hän voitti Viña del Marin finaalissa Nicolás Massún luvuin 6–4, 6–3.

Acasuso ilmoitti pelaajauransa päättymisestä helmikuussa 2012. Hän pelasi viimeisen ammattilaisottelunsa toukokuussa 2011 Ranskan avointen karsinnoissa, joissa hävisi ensimmäisellä kierroksella Alessio di Maurolle.

## Lähteet

## Aiheesta muualla
* José Acasuso profiili ATP:n kotisivuilla
Fabrizio Crestani

**Fabrizio Crestani** (s. 17. joulukuuta 1987 Conegliano) on italialainen moottoriurheilija.

## Ura
Hän aloitti uransa karting sarjoissa ennen siirtymistään Italian Formula Junior 1600 sarjaan vuonna 2005. Hän kilpaili myös Italian ja Britannian Formula 3 -sarjoissa vuosina 2005-07. Vuonna 2008 Crestani kilpaili Italian Formula 3000, Euroseries 3000 ja International Formula Master sarjoissa. Hän kilpaili myös Aasian GP2-sarjassa kaudella 2008-09. Vuonna 2010 Crestani siirtyi GP2-sarjaan DPR talliin korvaten Giacomo Riccin loppukauden ajaksi. Hän ei saavuttanut pisteitä. Vuonna 2011 Crestani ajoi Auto GP-sarjassa sijoittuen sarjan kuudenneksi.

Vuonna 2012 Crestani teki paluun GP2-sarjaan Venezuela GP Lazarus-tallissa. Hän saavutti kauden aikana vain yhden pisteen. Loppukaudesta hänet korvattiin Sergio Canamasasilla. Vuonna 2013 Crestani palasi takaisin Auto GP -sarjaan ajaen kaksi kilpailua saavuttaen 11 pistettä. Samana vuonna hän ajoi myös neljä kilpailua GP2-sarjassa saavuttamatta pisteitä.

Vuonna 2015 Crestani siirtyi GT-sarjoihin ja ajoi Lamborghini Super Trofeo Europe -sarjassa, jossa hän sijoittui sarjan neljänneksi. Vuonna 2016 Crestani voitti International GT Open -sarjan mestaruuden. Tämän lisäksi Crestani on kilpaillut GT World Challenge Europe -sarjassa.

## GP2-tulokset

### Aasian GP2

## Lähteet
Walsall FC

**Walsall FC** on vuonna 1888 perustettu englantilainen jalkapalloseura. Se on parhaimmillaan pelannut Englannin toiseksi korkeimmalla sarjatasolla kausina 1892–1895, 1896–1901, 1961–1963, 1988–1989, 1999–2000 ja 2001–2004. Kaudella 2025–2026 joukkue pelaa neljännellä sarjatasolla Kakkosliigassa, jonne se putosi keväällä 2019.

## Lähteet
Tästä ei sitte kerrota kellekkään

**Tästä ei sitte kerrota kellekkään** on tamperelaisen rap-artisti Idän Ihmeen 8. joulukuuta 2010 julkaistu ensimmäinen sooloalbumi. Albumi kulki aluksi työnimellä *Nyt tarvitaan ihmettä*. Albumin julkaisi Kaita Polku Productions. Levyllä vierailevat Hannibal, Puukko-B, Opaali, Juju, Spesialisti, Leijonamieli, Tykopaatti, SP, Otto Martikainen sekä Henrika. Tuotannosta vastaavat Tiedemies, Jazzy-O, Otto Martikainen ja Kilari Audio.

"Lossilla vastaan" -kappaleen taustaa käytettiin myös Maajoukkueen *[[Tappiin asti]]* -mixtapen introssa. "Ihme että Kinos" on julkaistu myös *[[Turnin' Records Mixtape]]lla*.

## Kappaleet
# 
#  
# 
# 
# 
#  
#  
# 
# 
# 
# 
# 
# 
#  

### Tuottajat
* Tiedemies: 1, 9, 11, 12
* Jazzy-O: 2, 3, 4, 7, 13, 14
* Otto Martikainen: 5, 8
* Kilari Audio: 6, 10

## Arvostelut
* Redrum-187: 
* Tuoreet Platat: 

## Lähteet
* Basso.fi

### Viitteet
Taivallahden peruskoulu

**Taivallahden peruskoulu** sijaitsee Helsingin Etu-Töölössä. Koulussa annetaan opetusta luokilla 1–9. Koulussa on ruotsinkielistä kielikylpyopetusta ja pidennetyn oppivelvollisuuden ryhmiä. Oppilaita koulussa on noin 650. Koulun rehtorina oli 2000-luvun alusta vuoteen 2017 asti Hannu Kosonen. Koulun nykyinen rehtori on Annarella Ahlroos. Vuonna 2014 koulu paloi osittain oppilaiden tulitikkuleikin seurauksena.

## Historia
Silloisessa Taivallahden kansakoulussa järjestettiin 27. toukokuuta 1971 elokuva-alan Jussi-patsaiden jakotilaisuus. Taivallahden peruskoulun nykyinen nimi on ollut vuodesta 2001, jolloin Taivallahden ala-asteen koulu ja sen kanssa samassa rakennuksessa toiminut erityiskoulu, Kampin koulu, yhdistettiin hallinnollisesti. Taivallahden peruskouluun yhdistettiin 1. elokuuta 2009 samassa rakennuksessa Etu-Töölön lukion kanssa toiminut Etu-Töölön yläasteen koulu.

## Lähteet

## Aiheesta muualla
*Koulun kotisivut 
*Koulun Facebook-sivu
Pyöräily kesäolympialaisissa 1904

**[[Kesäolympialaiset 1904|Vuoden 1904 kesäolympialaisten]] [[pyöräily]]** järjestettiin 2. &ndash; 5. elokuuta 1904 Francis Fieldissä, St. Louisissa, Yhdysvalloissa. Tämä oli kolmas kerta kun laji oli mukana olympialaisten ohjelmassa. Mukana oli 18 osanottajaa ainoastaan Yhdysvalloista. Tapahtumia oli seitsemän.

## Mitalistit

## Mitalitaulukko

## Lähteet
*Cycling at the 1904 St. Louis Summer Games
Luettelo Nevadan kuvernööreistä

Tämä on **Luettelo Nevadan kuvernööreistä**.

Nevadan kuvernööri on Nevadan hallinnon päämies ja Nevadan asevoimien ylipäällikkö. Kuvernöörillä on velvollisuus valvoa osavaltion lakeja ja valta vahvistaa uudet lait. Lisäksi kuvernöörillä on veto-oikeus Nevadan uusiin lakiesityksiin.

Nevadan kuvernöörin virkakausi on monien muiden osavaltioiden tapaan neljän vuoden mittainen. Ehdolle asettuakseen henkilön tulee olla vähintään 25-vuotias ja Nevadan kansalainen vähintään kahden vuoden ajan.

Kuvernööreistä pisimpään virassa on ollut Bob Miller (1989–1999) ja lyhyimpään Frank Bell (4 kuukauden ajan 1890–1891).

## Luettelo
Nevadan kuvernööreistä 15 on ollut republikaaneja, 12 demokraatteja sekä kaksi silveriä ja silver-demokraattia.

**Nevadan territorio**
# James W. Nye (Republikaanit, 1864–1864)

**Nevadan osavaltio**
# Henry G. Blasdel (Republikaanit, 1864–1871)
# Lewis R. Bradley (Demokraatit, 1871–1879)
# John H. Kinkead (Republikaanit, 18779–1883)
# Jewett W. Adams (Demokraatit, 1883–1887)
# Charles C. Stevenson (Republikaanit, 1887–1890)
# Frank Bell (Republikaanit, 1890–1891)
# Roswell K. Colcord (Republikaanit, 1891–1895)
# John E. Jones (Silver, 1895–1896)
# Reinhold Sadler (Silver, 1895–1903)
# John Sparks (Silver-demokraatit, 1903–1908)
# Denver S. Dickerson (Silver-demokraatit, 1908–1911)
# Tasker L. Oddie (Republikaanit, 1911–1915
# Emmet D. Boyle (Demokraatit, 1915–1923)
# James G. Scrugham (Demokraatit, 1923–1927)
# Fred B. Balzar (Republikaanit, 1927–1934)
# Morley Griswold (Republikaanit, 1934–1935)
# Richard Kirman, Sr. (Demokraatit, 1935–1939)
# Edward P. Carville (Demokraatit, 1939–1945)
# Vail M. Pittman (Demokraatit, 1945–1951)
# Charles H. Russell (Republikaanit, 1951–1959)
# Grant Sawyer (Demokraatit, 1959–1967)
# Paul Laxalt (Republikaanit, 1967–1971)
# Mike O'Callaghan (Demokraatit, 1971–1979)
# Robert List (Republikaanit, 1979–1983)
# Richard Bryan (Demokraatit, 1983–1989)
# Bob Miller (Demokraatit, 1989–1999)
# Kenny Guinn (Republikaanit, 1999–2007)
# Jim Gibbons (Republikaanit, 2007–2011)
# Brian Sandoval (Republikaanit, 2011–2019)
# Steve Sisolak (Demokraatit, 2019–2023)
# Joe Lombardo (Republikaanit, 2023–)
Lähde:

## Lähteet
Pernajan mestari

**Pernajan mestari** on tuntemattomaksi jäänyt kirkonrakentaja, ilmeisesti saksalainen rakennusmestari, jonka suunnittelemia kirkkoja ovat Porvoon tuomiokirkko, Pernajan kirkko, Sipoon vanha kirkko ja Vantaan Pyhän Laurin kirkko Uudellamaalla sekä Pyhtään kirkko ja ulkomuodoltaan täysin muuttunut Haminan Marian kirkko, entinen Vehkalahden kirkko Kymenlaaksossa. Hän työskenteli 1430-luvulta 1460-luvulle. Ensimmäisen suunnitelmansa, Pernajan kirkon, hän teki Turun hiippakuntaa varten laaditun kirkkomallin pohjalta. Suunnitelmaa hän muokkasi muiden Itä-Uudenmaan kirkkojen tarpeiden mukaiseksi. Näin kirkkojen ulkonäkö on suhteellisen yhdenmukainen.

Itä-Uudenmaan ja Kymenlaakson kirkkojen lisäksi on mahdollista, että Pernajan mestari olisi ollut mukana myös ainakin Taivassalon kirkon rakennustöissä, sillä kuoriholvin 28-jakoisessa muodossa on nähtävissä samoja piirteitä.

## Lähteet

## Aiheesta muualla
Lammenrahka

**Lammenrahka** on Kurjenrahkan kansallispuistossa, Varsinais-Suomessa sijaitseva noin 500 hehtaarin suoalue. Se sijaitsee Pöytyän Yläneellä, Savojärven pohjoispuolella.

## Historia

Ennen kansallispuistoa Lammenrahka oli puolustusvoimien ampuma-alueena, mutta puiston perustamisen yhteydessä puolustusministeriö luovutti suon käsittäneen 600 hehtaarin alueen kansallispuistoon liitettäväksi.

## Yleiskuva ja suotyypit

Lammenrahkan suo on muiden puiston suurten soiden tavoin keidassuo, jossa kuivat kermit ja kosteat kuljut kiertävät kehämäisesti suon keskustaa. Se on useilta osiltaan nevamainen. Suon keski- ja pohjoisosassa on laajalla alueella runsaasti allikoita, etelässä Savojärven rannassa puolestaan on saravaltainen vyöhyke. Suon kasvilajisto  on tyypillistä keidassoiden lajistoa ja siihen kuuluvat muun muassa lakka, karpalo, suokukka, pitkä- ja pyöreälehtikihokki, mutasara sekä juurtosara.

Lammenrahkan itäosa on ojitettu, mutta suon muut alueet ovat luonnontilaisia. Ojia on kansallispuiston perustamisen jälkeen myös tukittu ennallistamistöiden yhteydessä. Lammenrahkan vedet valuvat suon länsiosista länteen Mynäjärveen ja siitä edelleen Mynäjoen kautta mereen. Suon eteläosan vedet päätyvät Savojärveen ja sitä kautta Järvijokeen. Luonnontilaisten osien runsain suotyyppi Geologian tutkimuskeskuksen 1980-luvun kartoitusten mukaan on räme, erityisesti keidasrämeet ja rahkarämeet ovat yleisiä. Nevatyypeistä yleisin on silmäkeneva, jota sijaitsee varsinkin allikkovaltaisilla alueilla. Suon reunoilla on isovarpurämettä. Suon turvekerroksen keskipaksuus on neljä metriä. Suo on turvevarojen kartoituksesta huolimatta kuulunut jo ehdotettuun soidensuojelun perusohjelmaan vuonna 1977.

## Eläimistö ja kulkurajoitukset

Suon lintukanta on erittäin monipuolinen ja todennäköisesti koko kansallispuiston runsain. Alueella pesivät muun muassa kurki, kalalokki, liro, kapustarinta, töyhtöhyyppä, pensastasku, niittykirvinen, keltavästäräkki ja harmaalokki. Linnuston pesimärauhan takaamiseksi Lammenrahkan alueella liikkuminen on kiellettyä tammikuun puolivälin ja heinäkuun puolivälin välisenä aikana.

Savojärven ympäri johtava kansallispuiston viitoitettu rengasreitti kulkee Lammenrahkan eteläreunaa.

## Lähteet

* 
* 

### Viitteet
SZD-26 Wilk

**SZD-26 Wilk**  (SZD= *Szybowcowy Zakład Doświadczalny* eli Kokeellinen purjelento-osasto) oli 1961 suunniteltu kaksipaikkainen puolalainen moottoripurjehtija, jota ei viety edes prototyyppiasteelle saati sarjatuotantoon. Koneessa oli työntöpotkuri ja kaksipuominen pyrstö. 

Valmistajaksi kaavailtiin PZL Bielskoa. Suunnittelijat olivat Borys Puzej ja Bogumił Szuba.

## Tekniikka
*Pituus: 7,8 m
*Kärkiväli: 18,7 m

## Lähteet
* Taylor, J. H. (ed) (1989) *Jane's Encyclopedia of Aviation*. Studio Editions: London. p. 29

### Viitteet

 
## Aiheesta muualla
* Muun muassa kuva koneesta
Sarvinokikana

**Sarvinokikana** (*Fulica cornuta*) on eteläamerikkalainen rantakana. Se elää Pohjois-Chilessä, Lounais-Boliviassa ja Koillis-Argentiinassa. Charles Lucien Bonaparte kuvaili lajin holotyypin Potosísta Boliviasta vuonna 1853.

## Lähteet
KKIQ

**KKIQ** on kaupallinen radiokanava Pleasantonissa, Kaliforniassa. Kanava soittaa ns. Adult contemporary -musiikkia. KKIQ:n kuuluvuusalue on ns. "Tri-Valley" -alue, johon kuuluvat Pleasantonin, Livermoren, Dublinin, San Ramonin ja Danvillen kaupungit. Radiokanavan slogan on *Your Hometown Station* ().

KKIQ perustettiin vuonna 1969. Sen nykyinen omistaja on Coast Radio Company.

## Lähteet
Kruununokikana

**Kruununokikana** (*Fulica cristata*) on Afrikassa ja Espanjassa esiintyvä rantakana. Sen elinympäristö on kaksiosainen: Etelä-Espanjassa ja Pohjois-Marokossa on oma populaationsa, ja Afrikan itäosissa Etiopiasta, Keniasta ja Ugandasta Etelä-Afrikkaan ja Madagaskarille ulottuvalla alueella oma kantansa. Johann Friedrich Gmelin kuvaili lajin holotyypin Madagaskarilta vuonna 1789.

## Lähteet
Pyöräily kesäolympialaisissa 1908

**[[Kesäolympialaiset 1908|Vuoden 1908 kesäolympialaisten]] [[pyöräily]]** järjestettiin 13. &ndash; 18. heinäkuuta 1908 Lontoossa, Yhdistyneessä kuningaskunnassa. Tämä oli neljäs kerta kun laji oli mukana olympialaisten ohjelmassa. Mukana oli 97 osanottajaa 11 eri maasta. Tapahtumia oli seitsemän. Kilpailut pidettiin 660 jaardia pitkällä White City Stadiumilla.

## Mitalistit

## Mitalitaulukko

## Lähteet
*Cycling at the 1908 London Summer Games
Hamdi Braa

**Hamdi Braa** (s. 7. syyskuuta 1986 Sfax) on tunisialainen koripalloilija. Isona laitahyökkääjänä ja sentterinä pelaava Braa edustaa Tunisian koripalloliigassa pelaavaa ES Sahelia.

## Ura
Braa aloitti ammattilaisuransa JS Kairouanissa kaudella 2003-2004 ja siirtyi seuraavalla kaudella ES Radesiin. Sieltä matka jatkui ES Saheliin syksyllä 2005. Hän on sittemmin voittanut Sahelin riveissä kaksi Tunisian mestaruutta vuosina 2007 ja 2009.

### Maajoukkueura
Braa on edustanut Tunisian maajoukkuetta vuodesta 2007 lähtien. Hän oli voittamassa Tunisialle Afrikan mestaruus pronssia vuoden 2009 Afrikan kisoissa. Hänet valittiin myös Tunisian joukkueeseen Turkissa pidettyihin vuoden 2010 MM-kisoihin.

## Aiheesta muualla
*Hamdi Braan profiili FIBA.comissa
Polkuvene

**Polkuvene** on lihasvoimalla toimiva veden pinnalla kulkeva alus. Polkuvene toimii polkupyörän tapaan polkimilla. Yleensä polkuveneet ovat kahden poljettavia. Polkimista voima välittyy veteen tavallisesti siipirattaan avulla ja veneen suuntaa ohjataan peräsimellä.